EXCLUSIV Cum a prefațat CTP meciul Simona Halep - Paula Badosa, din prima rundă a turneului WTA de la Miami
Cristian Tudor Popescu anticipează o dorință mare de joc din partea Simonei Halep.
Sportiva din țara noastră, care nu figurează în clasamentul WTA - cel puțin până la soluționarea cazului de către forul tenisului feminin -, va întâlni un fost număr doi mondial, actualmente situată pe locul 80 în ierarhia lumii.
CTP: "Simona Halep nu are nevoie de o jucătoare împotriva căreia să câștige ușor."
Prefațând meciul în exclusivitate pentru PRO TV și Sport.ro, Cristian Tudor Popescu a menționat că numele importante cu care Simona Halep ar putea să joace în primele două tururi la Miami o ajută.
"Paula Badosa este un adversar tare pentru Simona. Nu contează că e locul 80. Contează ce poate să joace. Simona o consideră, cu siguranță, o jucătoare de primă mână și se va bucura că joacă cu ea.
"Simona o consideră pe Badosa o jucătoare de primă mână și se va bucură că joacă cu ea."
Nu cred că era un plus pentru Simona, dacă ar fi fost o jucătoare mai puțin cunoscută. Ea vrea acum să își regăsească jocul. E relaxată. A și spus că nu se gândește acum la scor, la clasament.
Deocamdată vrea să reintre în atmosfera de concurs. E un adversar bun, iar dacă reușește să o bată pe Paula Badosa, eu mă bucur că adversarul ei va fi Sabalenka.
Asta cred că îi va conveni, din punct de vedere mental, pentru că Simona nu are nimic de pierdut și ar juca cu numărul doi mondial," a spus CTP, în exclusivitate pentru PRO TV și Sport.ro.
Urmăriți SPORT.RO și pe Google News